Трећа жичка повеља 

Познате две повеље краља Стефана Првовенча- 
ног и њеГовог сина Радослава манастиру Жичи, ис- 
писане на бочним странама пролаза испод куле/ 
звоника, опажене су већ почетком двадесетих io- 
дина XIX века и потом, у више махова, на осно- 
вуразних преписа издаване. Осталоје, међутим, 
непримећено да сеуз њих, испод фшура св. Петра и 
Павла на потрбушју лука, на западној страни, на- 
лазе и оштећени, ситније исписани текстови чији 
остаци откривају даје постојала још једна даровни- 
ца краља Стефана. Текстје почињао инвокацијом и 
интитулацијом, након чеГаје следило излаГање сад- 
ржине са низом топонима који се односе на дарова- 
не поседе, а завршавао санкцијом. Издавање треће 
повеље уследило је вероватно пред крај владе оснива- 
ча Жиче (+ 1228). Као и претходна два документа, 
даровница је сачуванау скраћеном виду, у препису из 
времена поновноГ украшавања црквеу доба архиепи- 
скопа Саве Ш (1309-1316). 

У српској средини рано је прихваћен 
византијски обичај исписивања оснивачких повеља 
на зидовима средњовековних храмова. 1 За историју 
наше дипломатике пажње су вредне већ саме ве- 
сти да су даровнице истицане у црквама, а с обзи- 
ром на оскудност грађе, посебно су драгоцени - ма- 
кар и само у изводима - сачувани преписи њихове 
садржине. 

Свети Сава је забележио у житију свог оца да је 
Стефан Немања подигао у Студеници цркву Богоро- 
дице Добротворке и манастир богато обдарио, а затим 
додао да то стоји „у златопечатној повељи његовој, а 
још је и у цркви написано на зиду, и са клетвом и ве- 
зом да (то) нико не измени . . “ 2 Спис о животу светог 

1 Том питању две вредне студије посветио је академик Војислав 
Ђурић, широко размотривши приказе ктитора, њихових даро- 
ва и повеља у монументалном и минијатурном сликарству, cf. 
В. Тјурић, Портрети на повељама византијских и српских вла- 
дара, Зборник Филозофског факултета 7/1, Споменица Вик- 
тора Новака (1963) 251-272; idem, Портрети византијских и 
српских владара с повељама, in: П. Ивић, В. ТЈурић, С. Ћирковић, 
Есфтменска повеља деспота Ђурђ а > Београд-Смедерево 1989, 
20-54. 

2 гаже с 8 тк писанд вћ т;ллтопечдт Тгћи поеели его, плче же и 
вт, црвкви илпислио нл CT'bn'b и ст, клетв010 и гк ^лоу^ок> 

cf. В. ТТоровић, Списи св. Саве, Београд 1928, 153; Свети Сава, 
Сабрани списи II, Београд 1986, приредио Д. Богдановић, 98 (пре- 
вод на савремени српски језик Д. Мирковић, Д. Богдановић); 


Симеона био је „по жанру ктиторско житије“ 3 и чи- 
нио је уводни део типика који је за студеничко брат- 
ство такође саставио свети Сава, па се обично наво- 
ди да је настао по његовом повратку у земљу. Све- 
ти Сава је са очевим моштима стигао у Студеницу 
фебруара 1207, 4 а Житије светоГ Симеона, верујемо, 
није написано одмах, свакако не пре живописања 
Богородичине цркве (1208/1209). 

Из Савиног непосредног казивања сазнаје се да 
је оснивачка повеља била исписанау цркви, али не и 
на ком месту. Исправе те врсте сведочиле су о стече- 
ним добрима и правима, због чега су се свакако нала- 
зиле на површинама у западном делу цркве, где су их 
верници могли видети при уласку у храм. У Студени- 
ци је, пре него што је краљ Радослав доградио спољну 
припрату, златопечатна повеља највероватније била 
исписана у нартексу Немањиног здања. 5 О првобит- 
ном живопису у том делу Богородичине цркве данас 
се тек понешто може претпоставити, с обзиром на то 
да су фреске у њему у целости замењене новим 1568. 
године. 

Чини се природним да је и препис оснивачке 
хрисовуље „на стени" Богородичине цркве истакнут 
у време када су се на зидним сликама у њој, заслу- 
гом светог Саве, први пут у нашој средини појавили 
српскословенски натписи. Познато је да је грчки сли- 
кар, образован највероватније у једној од цариград- 
ских радионица, на Нерукотвореном образу оста- 
вио о себи белешку на свом језику, с потписом, нажа- 
лост, оштећеним, 6 а да се, на истој висини, у прстену 


Свети Сава, Сабрана дела, приредио и превео Т. Јовановић, Бе- 

оград 1998, 150-154. Cf. Д. Синдик, Једна или две жичке повеље?, 
Историјски часопис 14-15 (1963-1965) 315, н. 24. 

3 Свети Сава, Сабрани списи, 20 (Д. Богдановић). 

4 Љ. Максимовић, О Години преноса Немањиних моштију у 
Србију, ЗРВИ 24-25 (1986) 437-444. 

5 У прилог томе говори више споменика у којима су повеље ис- 
писане у западним деловима цркве. Распоред целине и делови 
најстаријих фресака искључују могућност да се повеља могла 
налазити у наосу Богородичине цркве. 

6 С. Радојчић, Мајстори староГ српскоГ сликарства, Београд 

1955, 7-8, 10-11, сл. 3 и 4; L. Mirković, Die Ikonen der griechischen 
Maler in Jugoslawien und in den serbischen Kirchen ausserhalb 
Jugoslawiens, Пелрауцеуа т ov 0’ AieOvovc; (Jv(avTivoXoyiKov ovve- 
Spiov I, A0r|va 1955, 305; V. Djurić, A. Tsitouridou, Namentragende 
Inschriften auf Fresken und Mosaiken auf der Balkanhalbinsel vom 
7. bis zum 13. Jahrhundert, in: Glossar zur frtimittelalterlichen Ge- 
schichte im ostlichen Europa, Beiheft Nr. 4, Stuttgart 1986, 10, Nr. 9. 51 

Сл. 1. Свеши Павле и осшаци друГе и шреће жичке иовеље. 
Јужни зид портика Спасове цркве у Жичи (цртеж Н. Дудић) 


под куполом, и данас налази свечани српскословен- 
ски текст с поменом ктитора, великог жупана Сте- 
фана Немање и његових синова, који је саставио сам 
Сава . 7 Намеће се, дакле, закључак да је управо свети 
Сава, трудећи се да оснажи писменост на свом језику, 
по узорима из Византије, увео и обичај исписивања 
ктиторских повеља на зидовима српских храмова. 


7 С. Мандић, На недавно откривеним фрескама у СШуденици 
пронађено је име сликара Саве из ШринаесШоГ века, Политика 
13895 (Београд 21. 6. 1951) 4; idem, ОШкривање и конзервација 
фресакау СШуденици, Саопштења 1 (1956) 38-39; idem, СетиШе 
се Саве ГрешноЈ, in: Древник. Записи конзерваШора, Београд 
1975, 81-88; Djurić, Tsitouridou, Namentragende Inschriften auf 
Fresken und Mosaiken, 8-10, Nr. 8; Tj. Трифуновић, O најсШаријим 
наШписима у БоЈородичиној цркви манасШира СШуденице, 
52 Православље 460 (1986) 10. 


У Савином опису такође је пажње вредна вест 
да је Немања својој задужбини поклонио „иконе и 
часне сасуде и књиге и ризе и завесе". Истицање да- 
рованих богослужбених предмета, икона и рукопи- 
са, а посебно реликвија и драгоцених предмета, било 
је у разним видовима познато у Византији, а затим и 
у средњовековној Србији. Они су најчешће уопштено 
помињани, али су неретко и појединачно навођени у 
повељи или у посебном прилогу . 8 

За изгубљени текст златопечатне повеље у 
Богородичиној цркви не знамо да ли је био преписан 
у целости или само у изводима. У њеној непотпуној 
садржини, познатој једино на основу преписа у ру- 
копису из XVIII века, нема података о границама по- 
седа, њиховом бројном стању, унутрашњим односи- 
ма итд., због чега је Гавро Шкриванић изразио прет- 
поставку да је препис настао по тексту „на стени“, 
а не по оригиналном документу који је морао бити 
садржајнији и потпунији . 9 Мало је, иначе, вести о 
томе у којем су виду повеље излагане на старијим 
споменицима у Византији . 10 Сачувани преписи ис- 

8 Већ се у првој жичкој повељи на самом почетку наводе 
реликвије (делови Часног крста, риза Богородице, десница све- 
тог Јована Крститеља, мошти апостола и друге), а затим злат- 
ни и сребрни сасуди, рипиде, завесе, покрови, ризе, јеванђеља 
и „књиге многе“, cf. F. Miklosich, Monumenta serbica spectantia 
historiam Serbiae Bosnae Ragusii, Vindobonae 1858, 11 (reprint 
1964). Многе примере из византијске и наше историје наво- 
ди и тумачи В. Тјурић, ПорШреШи на повељама визанШијских 
и српских владара, 251-272, као и у монографији П. Ивића, В. 
Тјурића, С. Ћирковића, Есфтменска повеља деспоШа Ђурђ а > 20- 
54. Изузетно су, по садржини, богати документи којим су деспот 
Тома Прељубовић и његова супруга василиса Марија Палеоло- 
гина манастиру Лаври поклонили Богородицу Гавалиотису у 
Водену са свим поседима и драгоценостима. Даровно писмо 
прати одвојено састављени катастих с листом богослужбених 
предмета, икона и књига који су цркви припадали и с њом били 
предати, cf. Actes de Lavra, III, ed. P. Lemerle, A. Guillou, N. Sv- 
oronos, D. Papachrysanthou, Paris 1979, 100-107; H. Радошевић, Г. 
Суботић, БоГородица ГавалиоШиса у Водену, ЗРВИ 27-28 (1989) 
217-263. Опширан преглед имања, књига и богослужбених 
предмета исписан је десетак година касније на посебном пољу 
изнад улаза у храм Светог Константина и Јелене у Охриду, cf. 
Г. Суботић, СвеШи КонсШанШин и Јелена у Охриду, Београд 
1971, 11-28. Вревион као одвојен документ помиње се и у кти- 
торском натпису над улазом у наос у Андреашу, где стоји да се 
о поседима говори Bh вреви • Bh хрисовИл^ћ, cf. Ј. Prolović, Die 
Kirche des heiligen Andreas an der Treska. Geschichte, Architektur 
und Malerei einer palaiologenzeitlichen Stiftung des serbischen Prin- 
zen Andreaš, Wien 1997, 29-31, fig. 1. По занимљивости садржине 
истичу се документи манастира Вељусе с краја XI века, међу 
којима нарочито богати катастих - вревион - састављен пре 
1164, који доноси преглед поседа, богослужбених предмета, 
рукописа и драгоцености чији је основни фонд везан још за 
оснивача монаха Манојла, каснијег епископа струмичког, cf. L. 
Petit, Le monastere de Notre-Dame de Pitie en Macedoine, Известил 
Русского археологического института в Константинополе 6/3 
(1900) 20-24, 114-153; V. Laurent, Recherches sur l’histoire et le cartu- 
laire de Notre-Dame de Pitie d Strumitsa, Echos d’Orient 33 (1934) 
5-27; П. Миљковик-Пепек, Велјуса. Манастир Ce. БоГородица 
МилосШива e о селоШо Велјуса крај Сшрумица, Скопје 1981, 283- 
290 (с преводом на македонски). 

9 Г. Шкриванић, СШуденичко власШелинсШво (1183-1190), 
Богословље 11 (26) 1 и 2 (1967) 9-18 (посебно 10). 

10 Међу најстарије спада текст повеље крај портрета цара Ми- 
хаила VIII Палеолога и царице Теодоре у ексонартексу Бого- 
родичине цркве у Појанима у Албанији, којом су манастиру 
враћене привилегије, cf. V. Puzanova, Manastiri „Shen-Meria e 
Apollonise“ ne Pojan, Bulletin i Universitetit Shteteror te Tiranes 15/3 
(1961) 147-154; V. Puzanova, D. Dhamo, НекоШорме памлШники 
монуменШалвноп, живописи 13-14 веков e Албании, Studia аГ 
banica 2/2 (1965) 156-159, pl. 4-6; Н. und Н. Buschhausen, Die 


права на зидовима који су њихову садржину донели 
у целости, како у Србији тако и у Византији, млађи су 
од студеничког. 

Десетак година након што је живописана Бо- 
городичина црква у Студеници, опширне даровне 
повеље добила је Жича, чији је храм Вазнесења не- 
посредно по стицању црквене самосталности (1219) 
довршен и прилагођен потребама архиепископског 
седишта. Садржина тих драгоцених докумената са- 
чувана је само у препису на површинама пресведе- 
ног простора испод куле звоника. Постојећи текст, 
међутим, не припада првобитном слоју живописа, 
чији поједини делови постоје у храму, већ његовој 
обнови изведеној готово столеће касније. Тада је у 
највећем делу Спасове цркве замењен старији, по- 
страдализидниукрас, итотако штосуувеликој мери 
уважавани ранији распоред представа и низ одлика 
сликарства из времена Стефана Првовенчаног и све- 
тог Саве. У том духу, и поред иконографских ново- 
сти у живопису, које треба приписати времену краља 
Милутина и архиепископа Саве III (1309-1316), це- 
лина је у основи, верујемо, поновила замисао прет- 
ходне. Најмање би требало сумњати у то да су се и 
у првобитном програму налазили преписи повеља. 
У Студеници је оснивачка исправа Стефана Немање 
била исписана већ у Богородичиној цркви, којом је 
отпочео велики успон сликарства у Србији, а основ- 
ну замисао свог украса и Жича је, као и Студеница, 
дуговала светом Сави. Управо је он, пошто је живео 
у византијској средини, познавао њену традицију и 
из најбољих радионица позивао мајсторе који су, под 
његовим надзором, исликали унутрашњост храмова 
у време Стефана Првовенчаног. 

Јединствена тематика на површинама жич- 
ког портика у више прилика је разматрана и не увек 
на исти начин тумачена. * 11 У сложеној целини посеб- 
но место добили су, лево и десно од улаза, портре- 
ти краљева Стефана Првовенчаног и његовог на- 
следника Радослава, који су манастиру даровали зла- 
топечатне повеље. Изнад њих је богата илустрација 
песме Шта ћемо ти принети, Христе..., у чијем су 
доњем делу на једној страни представљени световни 
великодостојници које предводи краљ Милутин, а на 
другој клир, на челу са архиепископом Савом III. 12 

Сл. 2. Свеши Пешар и осшаци ирве и шреће жичке иовеље. 
Северни зид портика Спасове црквеуЖичи (цртеж Н. Дудић) 


Marienkirche von Apolonia in Albanien (Byzantina Vindobonensia 
VIII), Wien 1976, 17-18, 141-182, fig. 16-19, pl. 101, 104-107; S. Kalo- 
pisi-Verti, Dedicatory Inscriptions and Donor Portraits in Thirteenth- 
Century Churches ofGreece, Wien 1992, 29, н. 56. 

11 O зидном украсу у портику Спасове цркве v. М. Кашанин, 
Т). Бошковић, П. Мијовић, Жича. Историја, архитектура, 
сликарство, Београд 1969, 36-42, 182-199 (П. Мијовић); В. И. 
Джурич, Портретм в изображенимх рождественских стихир, 
in: Византил, К)жние Славлне иДревнал Pycb, Западнал Европа. 
Сборник статеп e чест В. Н. Лазарева, Москва 1973, 44-255; Z. 
Ga.vri\ović,TheFortyMartyrsofSebasteinthePaintedProgrammeofŽiča 
Vestibule.FurtherResearchintotheArtisticInterpretationsoftheDivine 
Wisdome - Baptism - Kingship Ideology, in: XVI Internationaler Byz- 
antinistenkongress, Akten XII /5, Wien 1982, JOB 32/5 (1982) 185- 
193 (= Studies in Byzantine and Serbian Medieval Art, London 2001, 
75-86); Б. Тодић, Српско сликарство у доба краља Милутина, 
Београд 1998, 162-164; V. Ј. Djurić, La royaute et le sacerdoce dans la 
decoration deŽiča, in: Манастир Жича. Зборник радова, Краљево 
2000, 123-147. 

12 Джурич, Портрети e изображенилх рождественских сти- 
хир, 244-255; Тодић, Српско сликарство у доба краља Милути- 


У свом монументалном виду, развијене на ши- 
роким површинама простора отвореног за свеча- 
ни приступ храму у време светковина, повеље осни- 
вача привукле су пажњу већ првих посетилаца који 
су у ослобођеној Србији стигли до старог седишта 
Архиепископије. Занимање за њихов садржај траје 
све до данас и чини основу познавања не само ране 
него и позније историје Српске цркве и, посебно, ма- 
настира Жиче. Због тога су преписи тих повеља, са 
исправкама и допунама, више пута издавани. 13 

на, 162-164; Djurić, La royaute et le sacerdoce, 123-147. 

13 Од првих посета манастиру у ослобођеној Србији до да- 
нас објављено је, у целини или изводима, више преписа: Г. 
Магарашевић, Жича, монастирг у Сербт зиданЂ измеђв 1190 и 
1224 tod., Сербске летописизагод. 1828,4/13 (Будим 1828) 9-22 (по 
препису Димитрија Д авидовића, који је први након ослобођења, 53 



Чини се сувишним овде представљати сад- 
ржину и карактер повеља Стефана Првовенчаног 
и његовог најстаријег сина Радослава, које су више- 
страно разматране . * * * * * 7 * * * II * * 14 Студија Душана Синдика ко- 

1822, посетио манастир Жичу); I. Вуич, ПутешесШвГе по Сербт, 
БудимЂ 1828, 147-154 (= Ј. Вујић, Путешествије по Србији I, Бе- 
оград 1901, 184-187); Р. Ј. Schaffarik, Serbische Lesekdrner, oder 
historish-kritische Beleuchtung der serbischen Mundart. Ein Beitrag 
sur slavvischen Sprachkunde, Pesth 1833, 121 et passim; П. И. Шаф- 
фарик, ПреГледг напзнатти писменни споменика старт вре- 
мена кодг Србалл и dpylu КЛославена, Сербскш летописЂ 19/68, 
част1 (Будим 1845) 30-32 (превод дела Ubersicht der vorztiglichsten 
schriftlichen Denkmdller alterer Zeiten bei den Serben und anderen 
Stidslaven, Wiener Jahrbiicher LIII, Wien 1831); P. J. Šafarik, Pamdtky 
drevniho pisemnictvi Jihoslovantiv, Listiny, Praha 1851; исто in: 
Pamdtky drevmho pisemnictvi Jihoslovantiv, Praha 1870, 6-10, № 
7; Monumenta Hungariae historica. Diplomataria, VI, Codex dip- 
lomaticus Arpadianus continuatus, I, ed. G. Wenzel, Pest 1860, 
362-367; J. Subbotić, Iz darov. pisma Stepana Prvovenčanog man. 
Žiči god. 1222-1228, in: Spomenici stare jugoslavenske književnosti, 
Беч 1853, 20-21; Miklosich, Monumenta serbica, 11-16; M. C. 
Милојевић, Путопис дела праве старе Србије, Београд 1871, 69- 
73; V. Bogišić, Pisani zakoni na slovenskom jugu. I. Zakoni izdani 
najvišom zakonodavnom vlašču u samostalnim državama, Zagreb 
1872, 24-26 (делови текста друге жичке хрисовуље); Е. Hurmuza- 
ki, N. Densu^ianu, Documente privitoare la istoria Romanilor 1346- 
1450, cu doua apendice де 57 documente slavone (1198-1450) insotite 
de traduceri latine 1/2, Bucure^ti 1890, 774-780 (натпис на северној 
страни бр. 636, а јужни бр. 637, оба с преводом на латински); Е. 
Kalužniacki, Zur Texkritik der altserbischen Urkunden, Archiv fiir 
slavische Philologie XIII (1891) 73-80; C. Новаковић, Законски 
споменици српских држава средњеш века, Београд 1912, 571- 
575; А. Соловјев, Одабрани споменици српскоГ права (од XII до 
краја XV века), Београд 1926, 17-24, № 16; Е. Фекете, Учешке св. 
Саве или њеГових сарадника у изради Жичке повеље, Зборник 
Матице српске за филологију и лингвистику 2 (1959) 76-87; Љ. 
Дурковић-Јакшић, О жичкој повељи, Наша прошлост 3 (1988) 
49-57 (копија Шафариковог издања уз богате библиографске 
напомене). Исправке Миклошевићевог издања донели су А. 
ВукомановићЂ, Летописв царемв србвскимв. Из рукописа XVII 
века кои е у подписаноГа, Гласник Друштва србске словесно- 
сти 11 (1859) 158-159, и Љ. Ковачевић, Белешке и натписи. Дру- 
ia руковет, Гласник СУД 56 (1884) 360. У преводу на савремени 
српски језик извод из прве жичке повеље садржи зборник За- 
дужбине Косова. Споменици и знамења српскоГ народа, приредио 
Ж. Стојковић, Призрен-Београд 1987, 313-314, аобе суу целости 
објављене у књизи: Стефан Првовенчани, Сабрани списи, при- 
редила Љ. Јухас-Георгијевска, Београд 1988, 109-114, комента- 
ри 185-186. Немачки превод повеља донео је још Е Kanitz, Ziča’s 
Stiftungs-Urkunde von Konig Stefan dem Erstgekronten (1222-1228), 
in: Serbien. Historisch-ethnographische Reisestudien aus den Jahren 
1859-1868, Leipzig 1868, 169-172, a мађарски G. Wenzel, уз препис 
оригинала, у наведеној едицији Monumenta Hungariae historica. 
Diplomataria, VI, 368-373. Недавно повеље су се појавиле и у 
преводу на енглески: Т. Živković, S. Bojanin, V. Petrović, Selected 
Charters ofSerbian Rulers (XII-XV Century). Relating to the Territo- 
ry ofKosovo and Metohia I, Athens 2000, 36-44. 

14 F. Rački, Prilozi za sbirku srbskih i bosanskih listina, Rad JAZU I 
(1867) 125 et passim; C. Новаковић, Два прилоГа к српским ста- 
ринама, Гласник Српског ученог друштва 41 (1875) 352-361; 
М. С. Милојевић, Путопис дела праве (старе) Србије I, Бео- 
град 1871, 69-73; С. Станојевић, Студије о српској дипломати- 
ци. II. Интитулација, Глас СКА 92 (1913) 143 (о интитулацији 
Стефана Првовенчаног у жичким повељама); idem, Студије о 
српској дипломатици, X. Санкција, Глас СКА 100 (1922) 46; Т. 
Тарановски, Историја српскоГ права у Немањићкој држави I, 
Београд 1931, passim; Р. Грујић, Епархиска властелинства у 
средњевековној Србији, Богословље 7/2 (1932) 93-142 ( Жичко 
епархиско властелинство, 98-107); 7/3 (1932) 181-200; С. 
Станојевић, Свети Сава и независност српске цркве, Глас 
СКА 161 (1935) 238; С. Станојевић, Историја српскоГ народа у 
средњем веку. I. Извори и историографија, књ. 1, О изворима, 
Београд 1937, 134, 135, 136, 139, 185, 325; К. Paul, Korespondence 
Р. Ј. Šafarika s Jihoslovany, Slavia 16/2-3 (1938-1939) 332-338 (o 
преписци између П. J. Шафарика и кнеза Милоша у вези са 
објављивањем преписа Жичке повеље, 335); П. ТЈорђић, Помени 
54 св. Саве у нашим старим споменицима, in: Светосавски зборник 


начно је разјаснила да су на бочним површинама пре- 
сведеног улаза у храм, једна преко пута друге, биле 
исписане две исправе. У својеврсном контрапун- 
кту, повеља на северном зиду, за коју се с разлогом 
сматра да је прва издата, и друга, на јужном, доне- 
ле су преглед обимног манастирског властелинства, 
утврдиле права Жиче као седишта Архиепископије 
и одредиле њено место у животу земље. Драгоцени 
документи ће, без сумње, трајно бити занимљиви, 
а могуће је да ће ново издање повеља са савесно 
начињеним копијама подстаћи и одговарајућа пале- 
ографска истраживања . 15 Као и у другим прилика- 

II, Београд 1939, 194; М. Пурковић, Попис села у средњевековној 

Србији, Годишњак Скопског филозофског факултета 4 (1940) 

127; Г. Шкриванић, Жичко епархиско властелинство, Историски 

часопис 4 (1952-1953, обј. 1954) 147-172; Ј. Алексић, Жупеу сливу 

реке Ибра у средњевековној српској држави, Историјски часопис 

7 (1957) 333-344; Б. Гардашевић, Значај Светосавске Крмчије 
за наше црквено и државно законодавство, Богословље 2 (17) 

I (1958) 3-15; S. Ćirković, Srednjevekovna srpska država. Izabra- 

ni izvori, Zagreb 1959, 45-46; B. ТЈурић, Портрети на повељама 

византијских и српских владара, Зборник Филозофског 
факултета 7/1 (1963) 251-272; Т>. Радојичић, Творци и дела старе 
српске књижевности, Титоград 1963, 164; Синдик, Једна или 
две жичке повеље?, 309-315; Д. Барјактаревић, Средњоибарска 
Говорна зона, Зборник Филозофског факултета у Приштини 

II (1964-1965) 57; Р. Новаковић, О неким питањима подручја 
данашње Метохије крајем XII и почетком XIII века, ЗРВИ 9 
(1966) 195-215; Душанка Динић-Кнежевић, ПрилоГ проучавању 
свештенства у средњевековној Србији, Годишњак Филозофског 

факултета у Новом Саду 11/1 (1968) 51-61; Мандић, Древник, 
146-154; G. Čremošnik, Studije za srednjovjekovnu diplomatiku i 

sigilografiju Južnih Slovena, Akademija nauka i umjetnosti Bosne i 

Hercegovine, Građa 22, Sarajevo 1976, 18-19; B. Мошин, Правни 
списи светоГа Саве, in: Сава Немањић - Свети Сава. Историја и 
предање, Београд 1976, 119-125; П. Ивић, В. Јерковић, Правопис 
српскохрватскихповеља и писама XII и XIII века, Нови Сад 1981, 
passim; М. Грковић, Имена у жичкој повељи, in: Zbornik referata i 
materijala V jugoslovenske onomastičke konferencije, Posebna izdan- 
ja Akademije nauka i umjetnosti Bosne i Hercegovine LXX, 13, Sara- 
jevo 1985, 217-220; B. ТЈурић, Портрети византијских и српских 
владара с повељама, in: Ивић, Тјурић, Ћирковић, Есфшменска 
повеља деспота Ђурђ а > 20-54; Д. Корићанац, БоГутовац. Генеза 
и просторни развој насеља, Наша прошлост 3 (1988) 59-75; Д. 
Синдик, О савладарству краља Стефана Радослава, Историјски 
часопис 35 (1988) 23-29; Р. Поповић, Црквена имовина у 
Немањићкој Србији, Београд 1991, passim; Д. Синдик, Значај 
жичких хрисовуља за историју српскоГ народа, Повеља 25/2 
(1995) 64-68; Б. Кнежевић, Област ирудник Гокчаница, in: Рудо 
Поље - Карановац - Краљево, Београд - Краљево 2000, 47-54; С. 
Ћирковић, Д. Ковачевић-Којић, Р. Ћук, Старо српско рударство, 
Београд - Нови Сад 2002, 54, 60, 83, 95, 156, 163, 164. 

15 Пре нешто више од тридесет година, у настојању да се на ши- 
роком простору и у распону од XII до XVIII века саберу нат- 
писи историјске садржине на споменицима зидног сликарства, 
предузето је и копирање великих повеља у предворју Спасове 
цркве у Жичи. Током две године, савесним и брижљивим ра- 
дом у летњим месецима, њихови текстови пренесени су на про- 
зирну фолију, а затим на астралон, у размери 1:1. Начињена 
копија, верујемо, најпоузданије сведочи о тексту који је већ 
знатно пре тога био не само начет временом него је и прет- 
рпео интервенције. Још 1822. године, када је Жичу, по налогу 
књаза Милоша, посетио његов секретар Д. Давидовић, молер 
Јанко Јанковић је са сарадницима, у циљу бољег читања, повеље 
„допуњавао према траговима на зиду оно што је било непотпу- 
но у натписима", па је „г. Давидовићу пошло за руком да их пот- 
пуно прочита“ [О. von Pirch, Reise in Serbien im Spatherbst 1829, 
Berlin 1830, 19-20 (= O. Д. Пирх, Путовање по Србији у Години 
1829, превео Д. Мијушковић, Београд 1899, 136]. Ретуши су на 
разним местима још увек видни, а на њих су скренуле пажњу, 
током рада на копији, колегинице Зорица Златић, Јадранка 
Проловић, Смиљка Габелић и Зорица Ергелашев - особе које су 
своју стручност и одговорност у пословима ове врсте касније 
вишеструко потврдиле. Не могу у исто време да се с пијететом и 
захвалношћу не сетим племенитог Радомира Станића, у то вре- 


ма, недостатак искуства у ишчитавању истрвених 
или оштећених делова текста писаног техником зид- 
ног сликарства сметао је њиховом одгонетањуу већој 
мери у време док су били читљивији. 

Томе ваљда треба приписати и чињеницу, за- 
иста необичну, да до сада није уочено да се покрај до- 
сад познатих исправа налазе делови још једног тек- 
ста. Током готово два столећа пажња истражива- 
ча била је усредсређена једино на повеље исписане 
крупним словима дуж бочних страна пресведеног 
простора, при чему су јој промакли редови ситнијег 
писма крај самог улаза, на западном крају истих зид- 
них површина. Они су се „скрили" у основи спољног 
лука, испод ликова апостола Петра и Павла, који су, 
заклоњенији, данас добро очувани. Али порукама 
испод њих, на површинама изложеним временским 
непогодама, кише су у највећој мери спрале слова, 
а ка спољној страни и сама малтерна подлога делом 
је обијена и замењена новом приликом уграђивања 
несрећно изабраних украса од бетона у обнови цркве 
између два светска рата. Најзад, у низу изгубљених 
могућности да се садржина прочита била је и окол- 
ност да копија двеју познатих жичких повеља, коју је 
за потребе Галерије фресака брижљиво начинио Бра- 
нислав Живковић, није обухватила и ситно исписане 
текстове поред њих. Дугујемо му, с друге стране, за- 
хвалност што је у Цртежима фресака, где је објавио 
документацију о зидном украсу Жиче, забележио 
и преостале делове речи испод апостола Петра и 
Павла . 16 У међувремену, током више деценија, густи 
праменови дима од свећа паљених у спољној при- 
прати слободно су се кроз отворена врата извијали 
и масном чађи прекривали зидне слике и текстове на 
површинама предворја. 

Данас речи исписане испод двојице првоапо- 
стола тешко се и само делом разазнају. Ако претпо- 
ставимо да су редови приближно одговарали шири- 
ни поља с ликовима изнад њих, онда је више од по- 
ловине текста сасвим уништено. Нема, при томе, 
сумње да су поруке на наспрамним површинама чи- 
ниле целину. Почетак је био на јужном зиду, нешто 
увучен у односу на ширину сликаног поља над њим. 
Припрема за писање на обема странама подразу- 
мевала је угребавање линија у свеж малтер у вре- 
ме када су њиме прекриване и друге површине тог 
простора 17 - слова су, дакле, писана на подлози која 
је припремљена дуж целих бочних страна пресведе- 
ног пролаза, како би се на влажној основи, техником 
фреске, исписале и златопечатне повеље и тексто- 


ме на челу Завода за заштиту споменика културе у Краљеву, а 
касније Републичког завода за заштиту, који је овом подухвату, 
као и читавом нашем дугогодишњем раду на прикупљању епи- 
графске грађе, пружао највећу подршку. 

16 Њихов препис нам је посебно драгоцен зато што је начињен 
пре чишћења фресака у храму. 

17 Примећено је да су редови прве и друге повеље на великим 
пољима били извлачени тако што су при крајевима и по среди- 
ни вертикална одстојања редова размерена и означена малим 
рупама у свежем малтеру. То није учињено и с редовима мањих 
слова на површинама испод фигура апостола, али је могуће да 
су те линије извучене равнањем са одговарајућим хоризонтала- 
ма повеља. 


ви на њиховом западном крају . 18 Шире посматрано, 
исписивање последње даровнице одговарало је сме- 
ру излагања тематских целина у зидном сликарству, 
слева надесно, због чега је први део текста добио ме- 
сто на јужној страни, а затим је настављен и довршен 
на северној. 

Преостали делови текста испод фигура светих 
Петра и Павла показују да га је писар поделио у на- 
мери да га изложи у два симетрична дела, али да ве- 
личине није добро одмерио, па је током писања при- 
бегао смањивању слова. То се опажа већ на јужној 
страни, испод светог Павла, где су слова у прва два 
реда знатно виша од осталих и захватају по два поља 
између угребаних линија, док су у наставку, од трећег 
до седмог реда, видно краћа и заузимају само размак 
између суседних линија . 19 На супротној страни, ис- 
под светог Петра, редови су још гушћи, а њихова ду- 
жина запрема и пуну ширину поља, тако да се готово 
додирују с крупним словима Прве повеље . 20 Природ- 
но је зато претпоставити да је мајстор ту, у настав- 
ку, у жељи да уштеди на простору, слова исписивао 
од самог почетка расположиве површине, то јест да 
није, као на јужној страни, начинио својеврсну мар- 
гину. Ово све говори о томе да је други део текста, 
на северном зиду, био знатно, можда чак двоструко 
већи у односу на први, на јужном . 21 

Карактер ситније исписаних речи палеограф- 
ски је исти као на повељама и представама у храму, 
мада су слова тања и уједначене дебљине, без нагла- 
шених широких и танких потеза. Нема сумње да је 
писар био образован и сигуран, уз то и добар зна- 
лац језика, и да му је најпре поверено да на фреска- 
ма испише називе представа, а затим да на широ- 
ке површине предворја пренесе садржину златопе- 
чатних исправа и да напише текстове испод лико- 
ва апостола . 22 О редоследу послова у предворју Спа- 
сове цркве у време архиепископа Саве III непосред- 
но и најсигурније сведочи однос појединих слојева 
малтерне подлоге. Уобичајен, природни поступак - 
сликање најпре горњих површина - потврђује мал- 
терна површина с текстом испод представе светог 
Петра, која у свом највишем делу покрива бордуру 
испод његових ногу. То не значи да је текст једино 
на том месту био исписан после завршетка сликања 
него и да су велике повеље на истој страни, на исто- 
ветном слоју малтера, биле пре тога завршене. Прво 
су, дакле, приведени крају сликарски послови, а тек 

18 Посматрани једни у односу на друге, на истој површини, 
текстови показују да су се само на јужној страни крупна сло- 
ва повеље нашла у истој висини са ситније исписаном садржи- 
ном на њеном западном крају - наиме, препис повеље на овој 
страни није покрио цело поље, због чега је доњи део површине 
остао празан. 

19 Текст на јужном зиду није исписиван од почетка угребаних 
линија, при чему је граница на левој страни омеђена вертикал- 
ним потезом, тако да редови делују „уредно“. 

20 Површине на којима су ликови апостола, без бордура, широ- 
ке су 92 cm. 

21 Можда се из тих разлога почело с писањем већ на самој горњој 
ивици стањене малтерне подлоге која је наилазила на бордуру, 
непосредно испод тамно обојене основе с ликом светог Петра. 

22 Фина фактура беле, кречне основе натписа истоветна је - 
види се то нарочито испод лика светог Петра - са осталом под- 
логом на истој страни на којој је препис прве хрисовуље. 



Сл. 5. Трећа жичка иовеља, иочешак шексша. Јужни зид 
портика Спасове цркве у Жичи (цртежН. Дудић) 


потом исписане повеље и, на крају, текстови испод 
фигура двојице врховних апостола. 

Шта садрже досад незапажени, истрвени тек- 
стови на самом улазу у храм? Преписи који се овде 
објављују ослањају се у првом реду на копије које сам 
начинио пре готово тридесет година и затим, у више 
прилика, проверавао. А с обзиром на то да је неке де- 
лове, уз цртеже фресака, одвојено, у виду скице, на- 
чинио Бранислав Живковић, накнадно поређење 
два независна преписа показало се корисним: у 
Живковићевом, иако сведенијем препису, слова се на 
појединим местима боље везују, што је омогућило да 
се садржина мог преписа, насталог касније, допуни. 

Текст почиње на јужној страни, као и на обе- 
ма великим повељама, симболичном инвокацијом у 
виду крста с латицама између кракова које га чине 
цветоликим. У наставку, у првој половини реда, јасно 
севиди: Стефан првовенчани крањ..., аудругом, чији 
је већи део уништен, врло добро се чита: ceno Плани- 
ну, и можда Доњу. . . Већ у трећем реду, међутим, има 
једва неколико слова. У напору да се препознају или 
бар наслуте топоними љубазно ми је, као и увек, по- 
могла Гордана Томовић . 23 У четвртом реду она види 
речи: у Жарчево, а у следећем: кућа спада у Бр[...]. У 
шестом реду нема готово ниједног сачуваног слова, 
док се у последњем изгледа да наслутити: ... с Облих 
брда. 

Излагање се непосредно наставља на северној 
страни, испод представе апостола Петра, ситнијим 
писмом. Можда у првом реду треба видети: [До] 
лним Черевом и зачесмо кул.н у село . . . Од следећа два 
реда тек се на крају трећег добро чита: ...азовшти- 
ца, што је, изгледа, део назива неке реке. У четвртом 
реду, такође при самом крају, види се: ... кале, што се 
наставља излагањем које садржи реч Љуботину, и 


23 И овом приликом колегиници Гордани Томовић најсрдачније 
56 захваљујем на пријатељској помоћи. 


даље одређење: у цесту . . . У шестом Гордана Томовић 
наслућује могућност да је стајало: Правову реку за Чр- 
ном гором, а ниже [с планином] великом [ide су сено] коси 
... право у Пећ. Најзад, написаноје било, изгледа, још: 
[и cuje] село [утврдих] да му иним печали. Закључни 
део текста одвојен је крстообразно распоређеним тач- 
кама и кратком линијом, након чега је уследио поче- 
так санкције: И тко ... [претпостављамо: се дрзнет ... 
даје прокле\т от БоГа Вседржитеља и от пречисти[је 
БоГородице. . .]. 

Реч је, види се, такође о исправи Стефана Прво- 
венчаног у којој су наведени поседи, највероватније 
накнадно додељени Жичи, јер их у првим даровни- 
цама нема. Ни у препису треће повеље на зиду, до 
сада непознате, као ни у претходне две, није донета 
цела њена, дипломатички богата садржина, већ само 
изводи из ње. У краткој верзији, овде најсажетијој, 
одмах после симболичне инвокације и такође сведе- 
не интитулације, наведени су називи нових добара и 
одговарајућих одредница, након чега је излагање од- 
мах закључено санкцијом. 

Оштећеност текста ускратила је могућност да 
се властелинство манастира Жиче сагледа у обиму 
који је оно досегло након издавања треће повеље. Ве- 
роватно је и њу Првовенчани издао с најстаријим си- 
ном, али се то не може са сигурношћу тврдити јер 
је наставак првог реда након краљевог имена сасвим 
истрвен. Природно је претпоставити да је Радослав и 
ту био поменут у наставку интитулације, али у врло 
сажетом виду, будући да се у другом реду већ наводе 
новододељена добра. 

Сама диспозиција, с низом топонима, 
показује разлику вредну пажње ако се упореди са 
одговарајућим делом велике исправе на северном 
зиду, у којем се наводе манастирска имања. У оп- 
ширном тексту те, сматра се, Прве повеље, поседи 
великог жичког властелинства само се набрајају, док 
у досад непознатој, трећој, оштећене називе поседа 
прати више топонима и израза попут: у цесту или 
право у Пећ, који су означавали међе. Чини се да су 
касније додељена добра на тај начин била пажљиво 
одређена у односу на друге, туђе поседе, с којима су 
се граничила. Разуме се, сврха тог одређивања било 
је отклањање могућности спора. 

Смисаотаквогисписивањадаровницеобјаснио 
је већ свети Сава у очевом житију, истичући да је 
повеља манастиру Студеници била исписана и на 
зиду, и то „са клетвом и везом“. Јавно су, дакле, била 
изложена права и набројани поседи утврђени одлу- 
ком ктитора, коју су савременици и будући нараштаји 
под претњом проклетства били дужни да поштују. 

Препис треће повеље пренео је њену садржину 
у сасвим сведеном виду, тако што је у првом делу 
назначено једино име владара и вероватно његовог 
сина, затим су наведена имања која су била основни 
предмет даровнице, док је на крају дата сажета верзија 
санкције. Нема сумње у то да је у свом изворном 
облику исправа била знатно развијенија: довољно 
је у том смислу упоредити остатке интитулације 
и санкције са одговарајућим деловима две старије 

Сл. 6. Трећа жичка иовеља, насшавак шексгиа. Северни зид иоргиика Сиасове цркве у Жичи (цршеж Н. Дудић) 


повеље у истом простору. 24 Но, и у анализи 
дипломатичке структуре великих жичких повеља Д. 
Синдик је опазио да северни натпис „оставља утисак 
недовршеног текста, и то како по спољној форми 
тако и по садржају. Он има симболичну инвокацију, 
интитулацију, аренгу и у средини реченице 
прекинуту диспозицију“, док текст на јужној страни 
„пре оставља утисак целине, јер садржи главне делове 
повеље: симболичну инвокацију, интитулацију, 

диспозицију и санкцију“. Ипак, и њему недостају 
аренга, короборација и потпис. 25 Последња позната, 
трећа повеља, преписана на крају, на знатно мањој 
површини, сажета је у највећој мери и у њој је 
истакнуто само најважније - издавач документа, 
преглед (накнадно) додељених имања и санкција. 
Највероватније је и она, као и претходне две повеље, 
била оверена златним печатом. 

Заједно, на зидовима пресведеног простора на 
улазу у Спасову цркву, три исправе су чиниле целину 
која је сведочила о величини жичког властелинства 


24 У претходним повељама интитулације Стефана Првовенча- 
ног и Радослава наводе се у развијеним формулама - у првој: 

Ст(Е)фД1Њ ПО ЕоЖИЕП Л\(и)аОСТМ вћнвчдии nphBII крдлв BhCE 
CphGCKIIK ^EMAE, ДИСЧКАИТИК И ТрДВОуИИЕ И ДДАћМДЦИК И 
^Д^АКМИК, И Ch Г1 |vli Е h^A h' G AE II II A\ h МИ CIIIIOMh РДДОСАДВО- 
Mh, поЕожиеимиаости идм^стникоми ми . . ., ау другој: fl^h 
м(и)л0СТИ10 Е(о)жИКК) В'1\1ЊЧАШ1 КрДАВ СтЕфДНК И С П pi\ Б h^A 10 
GAE II И Mh с(и)и OMh CBOHMh Рд ДОСА Д В 0А\ h П phBii II h ЦЕА\ h , КГОЖЕ 
И ВАДГОСАОВИСМО БИТИ КМОу КрДА10 BhCE СИК ДрћЖДВЕ ..., cf. 
Miklosich, Monutnenta serbica, 11, 13; Вукомановићљ, ЛетописЂ 
царемг> србвскими, 158-159; Ковачевић, Белешке и натписи, 360. 

25 Синдик, Једна или две жичке повеље?, 311. 


негде у последњим годинама владе Стефана 
Првовенчаног и наводила одредбе којима су била 
утврђена права манастира као средишта Српске 
архиепископије. 

Не треба сумњати у то да су повеље ту биле ис- 
писане још у време Стефана Првовенчаног. Ако је 
већ у Студеници - према речима самог светог Саве, 
који се старао о украшавању Богородичине цркве - 
хрисовуља била исписана „на стени“, природно је да 
су одговарајуће исправе добиле место и у Жичи, чији 
је зидни украс изведен касније, такође по његовој за- 
мисли. То потврђује и положај исправа на одвојеним 
површинама у XIV веку, задржан у распореду који су 
оне морале имати за живота својих дародаваца - са 
особеним местом накнадно исписане треће повеље. 

Да су, наиме, исправе у пролазу испод звоника изло- 
жене у оквиру зидног украса тек у време архиеписко- 
па Саве III, и трећа повеља добила би место на једној 
од површина на којој су исписане прве две. То је сва- 
како било остварљиво на јужној страни, где је испод 
тзв. Друге хрисовуље за њу било места. У Афендику у 
Мистри, на пример, четири хрисовуље из прве поло- 
вине XIV века биле су изложене једна испод dpyie. Ако 
се, дакле, узме да је распоред жичких повеља из доба 
архиепископа Саве III одговарао положају какав су 
оне имале у XIII веку, то би значило да је трећа повеља 
издата у време када су на зиду већ биле исписане прве 
две. Том приликом површине на своду и подужним 
зидовима с текстовима првих даровница нису диране, 
него су само на бочним странама, испод лука, где су 
остала слободна мала поља, исписани најважнији из- 57 


води из треће. Да би се то остварило, било је пак по- 
требно да редови буду гушћи, а слова мања, као и да 
се садржина сажме у највећој мери. У том распореду 
и у том виду, и поред знатне неисписане површине на 
јужном зиду, трећа повеља је и у доба архиепископа 
Саве III задржала скромно место. 

Исправе су, види се, и у XIV веку добиле три 
одвојене површине, мада су малтерне основе за њих 
на јужној и северној страни истовремено припрема- 
не. Оне, међутим, нису имале исту визуелну тежи- 
ну. Разлог томе је вероватно била решеност, видљива 
и у понављању тематског распореда и низа одли- 
ка старијег зидног украса, да се задрже, колико је то 
могуће, распоред и карактер онога што је створено у 
време светог Саве. 


Трећа повеља издата је Жичи вероватно пред 
крај владе Стефана Првовенчаног. Због достојанства 
и улоге коју је манастир као седиште Архиепископије 
добио у духовном и друштвеном животу земље, 
његова добра тиме су још увећана. Можда ће делови 
оштећених речи који се тешко повезују стручњацима 
из одговарајућих области бити довољна основа у 
покушају да наслуте положај нових имања. Анализа 
жичког властелинства показала је да се оно састојало 
из више целина. 26 Могуће је да су се поседи даровани 
последњим документом налазили уз ранија имања и 
да се њиховим прилагањем настојало да се она зао- 
круже или међусобно повежу. 


26 Шкриванић, Жичко еиархиско власшелинсшво, 148 et passim. 


The Third Chrysobull of Žiča 

Gojko Subotić 


The chrysobulls of King Stefan the First Crowned, 
and his son, Radoslav, to the monastery of Žiča, written 
on the walls of the passage beneath the bell-tower of the 
Church of the Holy Saviour, were already observed in 
the 1820s and were published several times, on the basis 
of various transcriptions. However, no one noticed that 
beside them, on the surfaces beneath the figures of the 
saint apostles, Peter and Paul, in the soffit of the arch 
on the western side, there were severely damaged texts, 
inscribed in small script, the traces of which allow us to 
recognise yet another deed of gift of King Stefan. The 
text started off on the southern side with an invocation 
and intitulation, followed by an exposition containing 
a series of toponyms that resumed on an appropriate 
surface on the northern wall, also enumerating the 
donated possessions, and ending in a sanction. This third 
chrysobull was probably granted before the end of the 
reign of Stefan the First Crowned, when the need was felt 
to officially confirm possession of the estates that were 


later granted. Nevertheless, given the worn out state of 
the text from exposure to bad weather conditions, the 
content does not offer апу significant data that could fill 
in the picture of the Žiča feudal holdings, with unknown 
estates. Like the two previous documents, the third 
chrysobull was also inscribed when the church was being 
redecorated, in the time of Archbishop Sava III (1309- 
1316). Technically, it was done in the same layer of plaster 
and has the characteristic lettering used in the first two 
chrysobulls. The fact that its contents were written in 
smaller letters on small fields at the side, although there 
was enough space on the larger empty surfaces beneath 
the first two, can probably be explained by the intention 
to repeat the way in which the chrysobulls were arranged 
in the passage beneath the bell-tower, in the time of 
Archbishop Sava I. Then, also in an abbreviated version, 
in front of the first two documents, extr acts from the third 
were displayed on the free, relatively small surfaces. 

